钦定古今图书集成/明伦汇编/氏族典/第118卷 > 陈遗
## 钦定古今图书集成/明伦汇编/氏族典/第118卷 > 陈遗

按《尚友录》：“遗，吴郡人，性至孝。母好食铛底焦饭，遗作
郡主簿，恒装一囊，每煮食，辄贮录焦饭，归以遗母。后
值孙恩作乱，吴郡袁府君崧即日便进征，遗已聚得
数斗焦饭，未及归家，遂带以从军，战于沪渎而败，军
人溃散，逃走山泽，皆多饿死，遗独以焦饭得活，人以为纯孝之报也。母昼夜号泣，目为失明，耳无所闻。遗”
还入户，再拜号咽，母豁然即明。后又为河南孝廉。